**Ramboll Group (Rambøll Group A/S)** eli Ramboll on tanskalainen konserni, joka muodostuu eri maissa toimivista suunnittelu- ja konsulttialan yrityksistä.

Historia
--------

### Rambøll & Hannemann 1945–1991

Ramboll-konserni sai alkunsa lokakuussa 1945, kun tanskalaiset insinöörit Børge Johannes Rambøll ja Johan Georg Hannemann perustivat Kööpenhaminassa radiomastoja suunnittelevan toimiston nimeltään Rambøll & Hannemann. He olivat tutustuneet toisiinsa opiskellessaan ja työskennellessään Tanskan teknisessä yliopistossa. Yrityksen ensimmäisiin projekteihin kuului muun muassa vaatetehtaan katon suunnittelu ja Tanskaan ja Norjaan 1950- ja 1960-luvuilla rakennetut harustetut teräsristikkoradiomastot.

Kahden tanskalaisen toimiston jälkeen vuonna 1976 avattiin konttori Osloon.

### Rambøll, Hannemann & Højlund A/S 1991–2003

Vuonna 1991 yritys fuusioitui B. Højlund Rasmussen A/S:n kanssa. Uuden yrityksen nimeksi tuli Rambøll, Hannemann & Højlund A/S. Uusi fuusio Scandiaconsultin kanssa vuonna 2003 teki yhtiöstä Pohjoismaiden suurimman suunnittelu- ja konsulttialan yrityksen.

### Ramboll Group 2003–

Vuonna 1962 perustettu suomalainen Viatek fuusioitiin 1990-luvulla ruotsalaiseen Scandiaconsult-konserniin. Scandiaconsult ja Ramboll yhdistyivät vuonna 2003.

Vuonna 2006 yritys osti norjalaisen Storvik & Co:n. 

Kesällä 2007 Ramboll osti brittiläisen suunnittelutoimisto Whitbybirdin, joka työllisti 680 henkilöä. Sillä oli Isossa-Britanniassa, Italiassa, Intiassa ja Yhdistyneissä arabiemiirikunnissa.

Huhtikuussa 2008 Ramboll osti intialaisen tietoliikennesuunnitteluyritys ImIsoftin. Konsernissa työskenteli 8300 ihmistä.

  

Maaliskuussa 2011 Ramboll teki kaksi yrityskauppaa. Se osti brittiläisen suunnittelutoimiston Giffordin, jolla oli toimistoja ympäri maailmaa, sekä DONG Energyn (nykyisin Ørsted A/S) energiatekniikan osan, DONG Energy Powerin. Heinäkuussa Ramboll Informatik myytiin tanskalaiselle IT-yritykselle KMD:lle.

Vuonna 2014 Ramboll osti yhdysvaltalaisen maailmanlaajuisen konsulttiyrityksen, ENVIRONin.

Vuonna 2018 Ramboll osti pohjoisamerikkalaisen O'Brien & Gere -yhtiön, jolla oli Pohjois-Amerikassa 950 konsulttia. 

Joulukuussa 2019 Ramboll ilmoitti ostavansa Henning Larsen Architectsin.

Organisaatio
------------

 Rambollin pääkonttori Ørestadissa Kööpenhaminassa
Vuonna 2022 konsernilla oli yhteensä yli 200 toimistoa 35 maassa ja niissä noin 16 500 työntekijää. Konsernin orgaaninen kasvu oli suurin 14 vuoteen ja sen liikevaihto kasvoi 12,6 prosenttia 2 151,3 miljoonaan euroon.

Suunnittelu- ja konsulttiyrityksen pääkonttori on Kööpenhaminassa. Päätoimintayksiköt sijaitsevat Tanskassa, Ruotsissa, Norjassa, Iso-Britanniassa ja Suomessa. Lähes kaikki Ramboll Groupin osakkeet omistaa Ramboll Foundation, joka on yhtiön omistajien perustama tanskalainen kaupallinen säätiö. Yhtiön työntekijät omistavat noin 2,5 % osakkeista.

### Liiketoimintayksiköt

Euroopan lisäksi Ramboll toimii kansainvälisillä markkinoilla muun muassa Yhdysvalloissa, Isossa-Britanniassa, Lähi-idässä ja Aasiassa. Ramboll-konserni on valinnut Ramboll Finlandin useana vuonna konsernin parhaaksi tai toiseksi parhaaksi liiketoimintayksiköksi.

|  |  |  |
| --- | --- | --- |
| * Ramboll Denmark
* Ramboll Sweden
* Ramboll Norway
* Ramboll Finland
* Ramboll UK
 | * Ramboll Middle East and Asia
* Ramboll Management Consulting
* Ramboll Oil & Gas
* Ramboll Energy
* Ramboll Planning & Urban Design
 | * Ramboll Environment & Health
* Ramboll Water
* Ramboll America (USA, Kanada, Meksiko, Brasilia)
 |

Suurimpia projekteja
--------------------

 Satelliittikuva Oresundin sillasta.
Ramboll on ollut mukana esimerkiksi 

 Kööpenhaminan oopperatalo 2005
* Juutinrauman silta Kööpenhaminan ja Malmön välissä,
* Ison-Beltin silta
* Kööpenhaminan oopperatalo.
* Ramboll teki rakennesuunnittelun uuteen Tate Modernin laajennukseen.

Viitteet
--------

1. ↑  Company Overview of Ramboll Group A/S Bloomberg Businessweek, businessweek.com. Viitattu 17.8.2014. (englanniksi)
2. ↑  Etusivu *Suomi*. Viitattu 19.6.2019.
3. 1 2  Jukka Lyytinen: Ramboll jatkoi kasvuaan *Rakennuslehti*.  10.3.2023. Viitattu 20.6.2023.
4. 1 2  Yritys *Suomi*. Viitattu 22.6.2022.
5. ↑  Arvot ja historia *Suomi*. Viitattu 17.6.2019.
6. 1 2 3 4  History, values and culture Ramboll Group.  Arkistoitu 22.12.2015. Viitattu 12.12.2015.
7. 1 2  Ramboll's history  April 2009. Ramboll.  Arkistoitu 4 helmikuu 2017. Viitattu 3 February 2017.
8. ↑  Heimo Hatakka: Kasvuväylä kapenee *Talouselämä*. Viitattu 17.6.2019.
9. ↑  Rambøll Norge (2007-08-16). "Storvik & Co AS blir en del av Rambøll". Press release. Archived from the original on 2007-06-12.. Retrieved 2007-07-02.
10. ↑  Choueke: *Ramboll kops rival Whitbybird*. London: The Daily Telegraph, 2007-08-12. Teoksen verkkoversio (viitattu 13.9.2007).
11. ↑  Annual Report 2008  April 2009. Ramboll.  Arkistoitu 4 helmikuu 2017. Viitattu 3 February 2017.
12. ↑  Hanna Säntti: Ramboll kiilasi Pöyryn kantaan *Talouselämä*.  5.9.2008. Viitattu 22.6.2023.
13. ↑  Choueke: *Ramboll invests in gifford*. London: Gifford.uk.com, 2011-03-29. Teoksen verkkoversio (viitattu 6.4.2011).  (Arkistoitu – Internet Archive)
14. ↑  *Rambøll buys Dong's expertise in power plants*. dbdh.dk, 2011-03-31. Teoksen verkkoversio (viitattu 6.4.2011).  (Arkistoitu – Internet Archive)
15. ↑  Ramboll Group (2019-12-02). "Henning Larsen and Ramboll join forces". Press release.. Retrieved 2019-12-04.
16. ↑  Ramboll Foundation Ramboll Group.  Arkistoitu 15.12.2015. Viitattu 12.12.2015.
17. ↑  Foundation ownership *Ramboll Group*. Viitattu 2.7.2019. (englanniksi)
18. ↑  Ramboll saavutti kasvutavoitteensa alkuvuonna *Talotekniikka-lehti*.  29.8.2018. Viitattu 24.6.2019.
19. ↑  Ramboll Finlandista Vuoden 2019 sähkösuunnittelija *Talotekniikka-lehti*.  28.8.2019. Viitattu 22.6.2022.
20. ↑  Worldwide *ramboll.com*. Viitattu 12.8.2009.
21. 1 2  Worldwide *ramboll.com*.  Arkistoitu 1.10.2011. Viitattu 29.7.2011.
22. ↑  The Øresund Link *Ramboll Group*.  Arkistoitu 20.9.2018. Viitattu 2.7.2019. (englanniksi)
23. ↑  Ray Crotty: *The Impact of Building Information Modelling: Transforming Construction*. Routledge, 2013-03-01. ISBN 9781136860560. Teoksen verkkoversio (viitattu 2.7.2019). en
24. ↑  Management Association, Information Resources: *Electronic Services: Concepts, Methodologies, Tools and Applications: Concepts, Methodologies, Tools and Applications*. IGI Global, 2010-05-31. ISBN 9781615209682. Teoksen verkkoversio (viitattu 2.7.2019). en

Ulkoiset linkit
---------------

* Ramboll Groupin kotisivu
* Ramboll-säätiön kotisivu